Limbažos

**PASKAIDROJUMA RAKSTS**

**Limbažu novada domes 2019.gada 23.maija saistošajiem noteikumiem Nr.21**

**„Grozījumi Limbažu novada domes 2018.gada 22.novembra saistošajos noteikumos Nr.31 „Par neapbūvētu zemes gabalu nomas maksas aprēķināšanas kārtību**

**Limbažu novadā””**

|  |  |
| --- | --- |
| **Paskaidrojuma**  **raksta sadaļas** | **Norādāmā informācija** |
| 1. Īss projekta satura izklāsts | Saistošajos noteikumos ir precizēta tiesību norma par pašvaldībai piederoša nepabūvēta lauksaimniecības zemesgabala iznomāšanu ar izpirkuma tiesībām un svītrota saistošo noteikumu piemērošanas norāde – 2019.gads. |
| 2. Saistošo noteikumu nepieciešamības pamatojums | Saistošie noteikumi izdoti atbilstoši Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 31.punktā dotajam deleģējumam pašvaldībai ar saistošajiem noteikumiem noteikt nomas maksu par pašvaldības neapbūvētajiem zemes gabaliem. Saistošie noteikumi piemērojami ar to publicēšanas brīdi, tāpēc svītrojams 2019.gads. Tie neattiecas uz pašvaldībai piederoša nepabūvēta lauksaimniecības zemesgabala iznomāšanu ar izpirkuma tiesībām. |
| 3. Informācija par plānoto projekta ietekmi uz pašvaldības budžetu | Plānotā ietekme uz pašvaldības budžetu nebūtiska. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Saistošie noteikumi tiešā veidā neietekmēs uzņēmējdarbību pašvaldības teritorijā. Mērķgrupa, uz kuru attiecināms saistošo noteikumu tiesiskais regulējums, ir fiziskas un juridiskas personas, kuras vēlas nomāt pašvaldības zemes gabalus, un līdz ar to tiks radītas vienlīdzīgas tiesības visām mērķgrupām visā novada teritorijā. |
| 5. Informācija par administratīvajām procedūrām | Personas informāciju par pašvaldības valdījumā vai turējumā esošiem iznomājamiem zemesgabaliem var iegūt Limbažu novada pašvaldības mājaslapā www.limbazi.lv, un, saskaņā ar Ministru kabineta 2018.gada 19.jūnija noteikumu Nr.350 37.punktu, iesniedz iesniegumu Limbažu novada pašvaldībā. |
| 6. Informācija par konsultācijām ar privātpersonām | Saistošo noteikumu projekts un projekta paskaidrojuma raksts ievietots mājaslapā www.limbazi.lv. |

Limbažu novada pašvaldības

Domes priekšsēdētājs D.Zemmers

**SAISTOŠIE NOTEIKUMI**

Limbažos

2019.gada 23.maijā Nr.21

**APSTIPRINĀTI**

ar Limbažu novada domes

23.05.2019. sēdeslēmumu

(protokols Nr.10, 27.§)

**Grozījumi Limbažu novada domes 2018.gada 22.novembra saistošajos noteikumos Nr.31 „Par neapbūvētu zemes gabalu nomas maksas aprēķināšanas kārtību Limbažu novadā”**

*Izdoti saskaņā ar likuma „Par pašvaldībām”*

*43.panta pirmās daļas 13.punktu un*

*Ministru kabineta 2018.gada 19.jūnija noteikumu Nr.350*

*„Publiskas personas zemes nomas un apbūves tiesības noteikumi” 31.punktu*

Izdarīt Limbažu novada domes 2018.gada 22.novembra saistošajos noteikumos Nr.31 „Par neapbūvētu zemes gabalu nomas maksas aprēķināšanas kārtību Limbažu novadā” šādus grozījumus:

1. Svītrot 1.punkta otro teikumu.
2. Svītrot 5.punktu.

Limbažu novada pašvaldības

Domes priekšsēdētājs D.Zemmers