Limbažos

**PASKAIDROJUMA RAKSTS**

**Limbažu novada domes 2019.gada 23.maija saistošajiem noteikumiem Nr.28**

**„Par rakšanas darbu veikšanu Limbažu novadā”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | 1.1. Saistošie noteikumi izstrādāti, pamatojoties uz likuma „Par pašvaldībām” 15.panta pirmās daļas 13.punktu – pašvaldības autonomā funkcija ir noteikt zemes izmantošanas un apbūves kārtību. Tā paša likuma 43.panta pirmās daļas 11.punktā noteiktas, ka dome ir tiesīgas izdot saistošos noteikumus par novada inženierkomunikāciju aizsardzību. |
| 2. Īss projekta satura izklāsts | Šie noteikumi izdoti ar mērķi sakārtot pazemes inženierkomunikāciju tīklus, veicināt perspektīvās tīklu shēmas izveidošanu un nodrošināt šo tīklu izpildshēmu izveidošanu digitālā formā.  Saistošie noteikumi par rakšanas darbu veikšanu reglamentē rakšanas darbus sekojošās teritorijās:   * 1. ielu un ceļu sarkano līniju robežās;   2. uz ielu un ceļu brauktuvēm, nomalēm un grāvjiem, ietvēm, trotuāriem un velosipēdistu celiņiem, kuriem nav noteiktas sarkanās līnijas;   3. jebkurā teritorijā inženierkomunikāciju un citās ekspluatācijas aizsargjoslās;   4. jebkurā teritorijā, kas saistīta ar inženierkomunikāciju un citu attīstības priekšlikumu realizāciju un avāriju likvidāciju;   5. iepriekšminētajās teritorijās, kas saistītas ar pagaidu žogu, sastatņu un citu konstrukciju vai materiālu novietošanu. |
| 3. Informācija par plānoto projekta ietekmi uz pašvaldības budžetu | 3.1. Saistošo noteikumu īstenošanas finansiālās ietekmes prognoze uz pašvaldības budžetu nav prognozēta. |
| 4. Informācija par plānoto projekta ietekmi uz sabiedrību (mērķgrupām) un uzņēmējdarbības vidi pašvaldības teritorijā | 4.1. Sabiedrības mērķgrupa, uz kuru attiecināms saistošo noteikumu tiesiskais regulējums, ir fiziskās un juridiskas personas, kuras veic rakšanas darbus Limbažu novada administratīvajā teritorijā  4.2. saistošo noteikumu īstenošanai netiek prognozēta tieša ietekme uz uzņēmējdarbības vidi novada pašvaldības teritorijā. |
| 5. Informācija par administratīvajām procedūrām | 5.1. Saistošo noteikumu ievērošanu kontrolēs Limbažu novada pašvaldības Būvvaldes amatpersonas.  5.2. Saistošo noteikumu izpilde neietekmēs tās institūcijas funkcijas un uzdevumus, kura nodrošinās saistošo noteikumu izpildi. |
| 6. Informācija par konsultācijām ar privātpersonām | 6.1. Saistošo noteikumu izstrādes procesā notikušas konsultācijas ar pašvaldības uzņēmumiem – SIA „Limbažu komunālserviss”, SIA „Limbažu siltums”, SIA „Namsaimnieks”, un pagastu pārvaldēm. Saistošo noteikumu projekts publicēts pašvaldības tīmekļa vietnē www.limbaži.lv |

Limbažu novada pašvaldības

Domes priekšsēdētājs D.Zemmers

**SAISTOŠIE NOTEIKUMI**

Limbažos

2019.gada 23.maijā Nr.22

**APSTIPRINĀTI**

ar Limbažu novada domes

23.05.2019. sēdeslēmumu

(protokols Nr.10, 28.§)

**Par rakšanas darbu veikšanu Limbažu novadā**

*Izdoti saskaņā ar  
likuma „Par pašvaldībām”*

*43.panta pirmās daļas 9. un 11.punktu*

1. **Terminu skaidrojums**
2. Limbažu novada pašvaldības saistošajos noteikumos „Par rakšanas darbu veikšanu Limbažu novadā”, turpmāk tekstā – Noteikumi, lietoto terminu skaidrojums:
   1. **Attīstības priekšlikums** – jaunas būvniecības, pārbūves, atjaunošanas (remonta), restaurācijas un citu darbu (ieskaitot pagaidu un sezonas rakstura) veikšanas priekšlikums, kura realizēšanas gadījumā jebkurai fiziskai vai juridiskai personai jāizpilda attiecīgo likumu, 2012.gada 24.maija saistošos noteikumus Nr.13 „Limbažu novada teritorijas plānojuma 2012.-2024.gadam grafiskā daļa un teritorijas izmantošanas un apbūves noteikumi”, ka arī šo Noteikumu prasības.
   2. **Avārija** - iepriekš neplānoti inženierkomunikāciju bojājumi, kas var izsaukt cilvēku nelaimes (nāves) gadījumus vai lielus materiālus zaudējumus, kā arī neplānotus pakalpojuma sniegšanas pārtraukumus.
   3. **Darbu veikšanas projekts** - uz tehniskā projekta pamata izstrādāts detalizēts projekts atsevišķiem būvdarbu cikliem vai speciālam darbu veidam.
   4. **Defektu akts** - dokuments, ko sastāda par avārijas vai citiem ekspluatācijas laikā radītiem būves bojājumiem un ko paraksta attiecīgo dienestu atbildīgās personas. Aktā jābūt fiksētiem bojājuma vietai un laikam.
   5. **Izpildītājs** - atbildīgā fiziskā vai juridiskā persona par rakšanas darbu izpildi.
   6. **Pasūtītājs** - nekustamā īpašuma īpašnieks, nomnieks, lietotājs vai to pilnvarotā persona, kuru uzdevumā, pamatojoties uz līgumu, būvuzņēmējs veic būvdarbus.
   7. **Pazemes komunikāciju izpildshēma** – izbūvētu ārējo pazemes inženiertīklu plāns, kas izpildīts digitālā formā ar datorprogrammu “Microstation” vai „AutoCAD” savienojumu failu veidā (\*.dgn; \*.dwg; \*.dxf formātā) vai uz digitālā veidā sagatavota topogrāfiskā plāna, kas saskaņots ar inženierkomunikāciju organizācijām un reģistrēts pašvaldības augstas detalizācijas topogrāfiskās informācijas datubāzē, uzrādot horizontālās piesaistes un vertikālās atzīmes.
   8. **Rakšanas atļauja** - noteiktā kārtībā izsniegts dokuments, kas apliecina tiesības veikt rakšanas darbus konkrētā vietā un laikā pēc saskaņota projekta (darba zīmējuma).
   9. **Rakšanas darbi** - darbi, kas saistīti ar rakšanu dziļāk par 30 cm.
   10. **Sarkanā līnija** - detālplānojumā vai zemesgabala plānā, topogrāfiskajā plānā, kas saskaņots ar Limbažu novada pašvaldības Nekustamā īpašuma un teritoriālā plānojuma nodaļu atzīmēta lielceļa, maģistrāles, ielas, piebrauktuves un inženiertehnisko komunikāciju koridora robeža. Ja sarkanā līnija atdala zemesgabala daļu, tad pašvaldība ielā iekļauto daļu var atsavināt likumā noteiktajā kārtībā.
3. **Vispārīgie noteikumi**
4. Šie noteikumi izdoti ar mērķi sakārtot pazemes inženierkomunikāciju tīklus, veicināt perspektīvās tīklu shēmas izveidošanu un nodrošināt šo tīklu izpildshēmu izveidošanu digitālā formā.
5. Noteikumi ir obligāti visām fiziskām un juridiskām personām.
6. Šo noteikumu prasību ievērošanu realizē Limbažu novada pašvaldības Būvvalde, kas izsniedz rakšanas darbu atļaujas (turpmāk tekstā – **atļauja**, pielikums Nr.1).
7. Saistošie noteikumi par rakšanas darbu veikšanu reglamentē rakšanas darbus sekojošās teritorijās:
   1. ielu un ceļu sarkano līniju robežās;
   2. uz ielu un ceļu brauktuvēm, nomalēm un grāvjiem, ietvēm, trotuāriem un velosipēdistu celiņiem, kuriem nav noteiktas sarkanās līnijas;
   3. jebkurā teritorijā inženierkomunikāciju un citās ekspluatācijas aizsargjoslās;
   4. jebkurā teritorijā, kas saistīta ar inženierkomunikāciju un citu attīstības priekšlikumu realizāciju un avāriju likvidāciju;
   5. iepriekšminētajās teritorijās, kas saistītas ar pagaidu žogu, sastatņu un citu konstrukciju vai materiālu novietošanu.
8. **Atļaujas saņemšanas kārtība**
9. **Atļauja** ir jāsaņem 5.punktā minētajās teritorijās.
10. **Atļaujas** saņemšanai jāiesniedz šādi dokumenti:
    1. no iesniedzēja puses aizpildīta **atļaujas** pirmā lapa;
    2. līgums ar pasūtītāju vai pilnvara par darbu veikšanu;
    3. līgums par atjaunošanas darbu veikšanu, ja šos darbus neveic pats atļaujas saņēmējs;
    4. projekts uz aktualizēta topogrāfiskā plāna, kas reģistrēts pašvaldības augstas detalizācijas topogrāfiskās informācijas datubāzē, vai darba zīmējums, uz kuriem attēlotas īpašuma robežas;
    5. pēc atļaujas devēja ieskata, ja nepieciešams – darbu veikšanas projekts, transporta kustības shēma, akts par būves galveno asu nospraušanu dabā;
    6. ielu un ceļu aizņemšanas gadījumā ar sastatnēm un pagaidu nožogojumiem – norobežojuma konstrukcijas projekts ar drošības elementu izvietojumu;
    7. avārijas gadījumā – defektu akts.
11. **Atļauja** vai motivēts atteikums 10 dienu laikā tiek izsniegts katram konkrētam darba veidam, noformējot to 2 eksemplāros, no kuriem viens tiek izsniegts izpildītājam, bet otrs eksemplārs paliek atļaujas izdevējam.
12. **Darbu veikšanas kārtība**
13. Visus inženiertīklu izbūves un segumu atjaunošanas darbus drīkst veikt licenzētas juridiskas vai sertificētas fiziskas personas. Citos rakšanas gadījumos, kad darbus saskaņā ar līgumu veic juridiska vai fiziska persona bez licences vai sertifikāta, atbildīgs par šo darbu veikšanu ir pasūtītājs.
14. Personai, kas atbild par darbu izpildi, darbu veikšanas laikā jāuzturas objektā. Objektā jābūt darbu veikšanas **atļaujai** un ar to saistītai dokumentācijai.
15. Izpildītājs atbild par nožogojumu, satiksmes regulēšanas līdzekļu un inženierkomunikāciju saglabāšanu darbu izpildes laikā, kā arī par gājēju un transporta drošību.
16. Veicot rakšanas darbus, jāievēro normatīvo aktu prasības un drošības pasākumi.
17. Avārijas likvidēšanu pazemes inženiertīklos jāsāk nekavējoties pēc avārijas signāla saņemšanas. To veic, ievērojot pārējo inženiertīklu aizsardzības noteikumus pirms **atļaujas** saņemšanas. Avārijas defektu akti vai informācija par avāriju rakstiskā veidā jāiesniedz nākamajā darba dienā.
18. **Teritorijas elementu atjaunošana un garantijas**
19. Ielu un ceļu segums, to aprīkojums un labiekārtošanas elementi jāatjauno atbilstoši projektam, tehniskajiem noteikumiem un atbilstoši **atļaujā** norādītajām prasībām.
20. Atjaunoto ielu un ceļu seguma ģeometrisko nemainīgumu atļaujā norādītajā garantijas laikā nodrošina izpildītājs. Izmaiņu gadījumā labojumus veic izpildītājs par saviem līdzekļiem.
21. Atjaunoto ceļu segumu jāuzrāda pieņemšanas komisijai (Būvvaldes amatpersonas), kas par darbu pieņemšanu izdara atzīmi **atļaujā**.
22. **Ģeodēziskā kontrole, izpildshēmu nodošana**
23. Pēc pazemes inženierkomunikāciju izbūves, pirms tranšejas aizbēršanas jāsastāda trases izpildshēma, kurai jāatbilst noteiktajām prasībām:
    1. digitālā formā ar ,,Microstation” vai „AutoCAD” savietojamu failu veidā (\*.dgn; \*.dwg; \*.dxf formātā) vai uz digitālā veidā sagatavota topogrāfiskā plāna, kas reģistrēts pašvaldības augstas detalizācijas topogrāfiskās informācijas datubāzē, uzrādot horizontālās piesaistes un vertikālās atzīmes;
    2. LKS-92 koordinātu sistēmā un Baltijas augstumu sistēmā;
    3. valstī apstiprinātajiem topogrāfiskajiem apzīmējumiem un līmeņu sadalījumiem, mēroga 1: 500 precizitātei;
    4. izpildshēmai jābūt reģistrētai pašvaldības augstas detalizācijas topogrāfiskās informācijas datubāzē.
24. Pēc izpildshēmas, kas reģistrēta pašvaldības augstas detalizācijas topogrāfiskās informācijas datubāzē, nodošanas atbildīgā amatpersona izdara atzīmi atļaujā par darbu pabeigšanu.
25. Pazemes inženierkomunikāciju ģeodēzisko reģistrāciju veic pašvaldības nozīmēta firma, kas uztur augstas detalizācijas topogrāfiskās informācijas datubāzi, Limbažu novada pašvaldībai strīdus gadījumā ir tiesības pieaicināt mērniecībā licencētas personas, lai veiktu iesniegto izpildshēmu pārbaudi. Kļūdas gadījumā darbus apmaksā vainīgā puse.
26. Limbažu novada pašvaldības Nekustamā īpašuma un teritoriālā plānojuma nodaļa kontrolē vietējā ģeodēziskā tīkla punktus. Ja vietējā ģeodēziskā tīkla punkts ir attēlots uz topogrāfiskā plāna vai uz darba zīmējuma, tad tam jābūt arī dabā.
27. Ja pie objekta nodošanas vietējā ģeodēziskā tīkla punkts neatrodas plānā paredzētā vietā, tad celtniecības vai citas atbildīgās organizācijas veic šo punktu atjaunošanu par saviem līdzekļiem Limbažu novada pašvaldības Nekustamā īpašuma un teritoriālā plānojuma nodaļas kontrolē.
28. **Atbildība par šo noteikumu pārkāpšanu**
29. Darbu veikšana bez **atļaujas** vai pēc **atļaujā** norādītā termiņa tiek uzskatīta par patvaļīgu.
30. Gadījumā, ja izpildītājs izvairās no atļaujas noteikuma pildīšanas, atbildību par to nes pasūtītājs.
31. Par šajos noteikumos noteikto prasību neievērošanu piemēro naudas sodu fiziskajām personām no 70 līdz 350 *euro*, juridiskajām personām no 280 līdz 1400 *euro*. Sastādīt administratīvo pārkāpumu protokolu ir tiesīgi Būvvaldes amatpersonas.
32. Administratīvo pārkāpumu lietas, pamatojoties uz sastādītajiem administratīvo pārkāpumu protokoliem, izskata Limbažu novada domes Administratīvā komisija.
33. Naudas soda uzlikšana un tā nomaksāšana neatbrīvo no nodarīto zaudējumu atlīdzināšanas un atjaunošanas darbu veikšanas.

Limbažu novada pašvaldības

Domes priekšsēdētājs D.Zemmers

**pielikums**

Limbažu novada domes 2019.gada 23.maija

saistošajiem noteikumiem Nr.22

„Par rakšanas darbu veikšanu Limbažu novadā”

**RAKŠANAS DARBU ATĻAUJA**

**Nr. ........**

1. 20..... .gada „.........”............................
2. Pasūtītājs: ………………………………………………………………………………………
3. Organizācija vai fiziska persona, kas veic darbus, organizācijas adrese: .......................................................................................................................................................
4. Atbildīgā persona .........................................................................tālr. ..........................................
5. Darbu nosaukums: ........................................................................................................................
6. Darbu veikšanas vieta: .................................................................................................................
7. Darba zona (autoceļš, iela, ietve, komunikāciju aizsargjosla, zemesgabals – vajadzīgo pasvītrot):
   1. Brauktuve - ………….………(m2), ………….…(m), garantija………………..mēneši;
   2. Ietve - ……………………….(m2), ………….…(m), garantija………………..mēneši;
   3. Zaļā zona - ………….………(m2).

Darba izpildes laiks: sākums - ……………………… beigas - …………………………….....

1. Teritorijas sakārtošana, segumu atjaunošana, atjaunošanas darbus veikt visā darba zonā.
2. Atjaunošanas darbu termiņš­­­­­­­­­­­­­­­­­­­­ - ………………………………………………….........................
3. Rakšanas darbi saskaņoti ar tabulā minētajām institūcijām Nr. …………………………………
4. Ja saskaņojumā norādīts, pirms darbu uzsākšanas izsaukt rakšanas darbu skaņojošo pazemes komunikāciju dienestu pārstāvjus.
5. Darbu veikšanas laikā un vietā par transporta un gājēju kustības drošību jārūpējas fiziskai vai juridiskai personai, kas atbild par darbu izpildi.
6. Darbu veikšana pēc atļaujā norādītā termiņa izbeigšanās tiek uzskatīta par patvaļīgu.
7. Pēc pazemes komunikāciju un konstrukciju ieguldīšanas un rakšanas darbu pabeigšanas, izpildshēmu, kas reģistrēta pašvaldības augstas detalizācijas topogrāfiskās informācijas datubāzē, iesniegt Limbažu novada pašvaldības Būvvaldē (Rīgas ielā 16, Limbažos, 4.stāvā).

Būvvaldes atbildīgais darbinieks …………………………………………

**Ar rakšanas darbu veikšanas noteikumiem iepazinos, rakšanas darbu atļauju saņēmu:**

Datums:……………………………………....Paraksts:…………………………………….......

Vārds, uzvārds……………………………………………………………………………..........

Būvvaldes atzīme par būvdarbu pabeigšanu, izpildshēmas iesniegšanu: ……………………... …...................................................................................................................................................

Būvvaldes atbildīgais darbinieks …………………………………………

Nepieciešamo saskaņojumu veidlapa:

|  |  |  |  |
| --- | --- | --- | --- |
|  | **Saskaņots:** |  | **Saskaņošanas nosacījumi:** |
| 1 | z.v. | VAS „Latvijas Valsts ceļi”  Limbažos, Baumaņu Kārļa lauk.1  T. 64021809 |  |
| 2 | z.v. | Limbažu pilsētas SIA „Limbažu komunālserviss”  Limbažos, Mūru ielā 17;  T. 64070322 |  |
| 3 | z.v. | A/s „Sadales tīkls” Limbažu nodaļa  Limbažu pag., Apakšstacija 2; T.64010801 |  |
| 4 | z.v. | SIA „Latvijas propāna gāze”  Vidzemes reģionālā pārvalde  Cempu iela 12, Valmiera;  T.26675966 |  |
| 5 | z.v. | SIA „TET”  Limbažos, Pasta ielā 3;  T. 29193549 |  |
| 6 | z.v. | SIA „Namsaimnieks”  Limbažos, Ezeru ielā 2;  T. 64070230 |  |
| 7 | z.v. | SIA „Limbažu siltums”  Limbažos, Jaunā ielā 2A;  T. 64070520 |  |
| 8 | z.v. | Limbažu novada pašvaldības  Limbažu pilsētas un pašvaldības īpašumu apsaimniekošanas nodaļa  Limbažos, Baumaņu Kārļa lauk.1;  T. 64023010 |  |
| 9 | z.v. | Limbažu novada pašvaldības Nekustamā īpašuma un teritoriālā plānojuma nodaļa;  Limbažos, Rīgas ielā 16, 410. kab.;  T. 64023013 |  |
| 10 | z.v. | Limbažu novada pašvaldības teritorijas plānotājs - kartogrāfs  Limbažos, Rīgas ielā 16, 408. kab.;  T.64020403 |  |
| 11 | z.v. | Nacionālā kultūras mantojuma pārvalde  Mazā Pils ielā 19, Rīgā, LV-1050  T.67 229272; Fakss: 67 228808 |  |
| 12 |  | Zemes īpašnieks |  |
| 13 | z.v. | Ēku un būvju īpašnieks, apsaimniekotājs |  |
| 14 |  | Limbažu pilsētas galvenais enerģētiķis T.29469727 |  |

Limbažu novada pašvaldības

Domes priekšsēdētājs D.Zemmers